text: En mand er død af sine kvæstelser efter en trafikulykke
  30 december 2018 kl. 18.34
  En ældre mand er søndag død på grund af kvæstelser, som han pådrog sig lørdag ved påkørsel i Østjylland.
  En 72-årig mand blev lørdag formiddag alvorligt kvæstet, da han trådte ud foran en bil på Søndre Torstedvej i byen Torsted ved Horsens.
  Søndag er manden afgået ved døden. Det oplyser Sydøstjyllands Politi til Horsens Folkeblad.
  Påkørslen skete ved Østerhåb Skole.
  Ifølge politiet var bilisten uden skyld i ulykken.
  